Gwyneth Paltrow hefur meiri áhuga á lífstílsmerki sínu Goop heldur en leiklistinni . Leikkonan Gwyneth Paltrow hefur tekið sér smá hlé frá leiklistinni til að einbeita sér að rekstri fyrirtækisins í kringum lífsstílsmerkið Goop . Hún saknar þess ekki að leika jafn mikið og hún gerði áður fyrr . Þessi greindi hún frá í viðtali við Marie Claire . Þegar blaðamaður spurði hana hvers hún saknaði mest við að hafa leiklistina sem aðalstarf sagði hún : „ Ekki neins . Það er mjög skrýtið . Ég hata samt ekki að leika , en ég bara sakna þess ekki . “ Hún bætti við að hún ætti nóg með fyrirtækið í kringum Goop . Hún er þó ekki alveg hætt að leika en kvaðst í dag leggja mikla áherslu á að vanda valið þegar kemur að hlutverkum sem hún tekur að sér . „ Ég tek ekki mörg verkefni að mér núna en þegar ég geri það þá sæki ég í verkefni sem skila einhverjum árangri . “ Þess má geta að samkvæmt IMDb þá er Avengers-kvikmynd sem Paltrow fer með hlutverk í væntanleg á næsta ári . Sömuleiðis fer hún með hlutverk í þáttunum The Politician sem koma út á næsta ári .